text: Jordbærsæsonen er godt i gang
  09 juni 2014 kl. 12.28
  Det varme forår har givet en god start på jordbærsæsonen. Det fortæller jordbæravler Kirsten Heissel.
  Siden 1986 har hun og hendes mand Peter Heissel drevet Venbjergbær, som udover jordbær også producerer hindbær og brombær. Det gør de i Djernæs ved Haderslev.
  -Det går godt indtil videre, men det er endnu for tidligt at sige noget om sæsonen som helhed, fortæller Kirsten Heissel i dag.
  De seneste jordbærtal fra Danmarks Statistik fortæller, at der i 2012 blev produceret 6.652 tons jordbær i Danmark. De 840 tons blev produceret i TV SYDs sendeområde.
  